stanford-oval/wikipedia huggingface dataset:
תסמונת חסימת עורק צרברלי אמצעי

| --- | --- |
 תחום:  נוירולוגיה 
 קישורים ומאגרי מידע
 eMedicine:  323120 
 MeSH:  D020244
 סיווגים
 ICD-10:  G46.0 
 ICD-11:  8B26.2 
 
תסמונת חסימת עורק צרברלי אמצעי (באנגלית: Middle cerebral artery syndrome) היא מצב בו אספקת הדם לעורק הצרברלי האמצעי (ה-MCA) מופחתת, ובכך מביאה לירידה בתפקוד האזורים המסופקים על ידי כלי דם זה: אזורים אלו כוללים את האספקטים הצידיים של האונה הפרונטלית, הטמפורלית והפריאטלית, ואזורים כגון קורונה רדיאטה, גלובוס פלידוס, קאודייט ופוטמן. עורק זה הוא המעורב ביותר במצבים של שבץ איסכמי.
בהתאם לחומרת הפגיעה ולאזור המעורב, סימנים וסימפטומים שונים עלולים להתרחש אצל החולה. ככל שהחסימה היא יותר דיסטלית (רחוקה, לקראת סוף מסלול העורק) כך הפגיעה קלה יותר, זאת לעומת חסימה של העורק טרם התפצלויותיו השונות אשר עלולה להביא לתמונה קלינית קשה יותר ולעיתים אף לקומה ומוות.
התמונה הקלינית הנפוצה ביותר בשבץ הגורם לחסימה של העורק הצרברלי האמצעי היא אובדן תחושה וחוסר מוטורי (שיתוק) בחצי צד של הגוף כולל הפנים- כאשר זהו הצד הנגדי לאזור בו נוצרה הפגיעה או החסימה. לרוב, פונקציות של גפיים תחתונות נפגעות פחות מאשר פנים וגפיים עליונות, בפגיעה בעורק זה.
מסלול ה- MCA

עורק ה- MCA מספק כשני שלישים מההמיספרה בקורטקס, וכן מבנים תת-קורטיקליים. עורק זה מתפצל לסעיף יורד (אחורי) וסעיף עולה (קדמי, נקרא גם הסעיף הרולנדי).
הסעיף העולה (רולנדי) אחראי על אזורים הקשורים לשליטה מוטורית ועיבוד סנסורי- pre & post central gyrus. כמו כן אחראי הסעיף העולה על אזור ברוקה.
הסעיף היורד אחראי על אספקת דם לאונה פריאטלית וטמפורלית, לרבות ה- optic radiation, אזור קורטקס הראיה האחראי לראיה מקולרית ואזור ורניקה.
טרם פיצולו של ה- MCA לשני סעיפים אלו, קיימים ענפים הקרויים lenticulostriate, אשר יוצאים מהחלק המקורב ביותר של ה- MCA, ומספקים דם לגרעינים בזאליים וכן מסלולים מוטוריים של הפנים, היד והרגל.
שכיחות חסימת הסעיף העולה היא פי 2–3 מאשר חסימת כל ה- MCA, ופי 10 מחסימת הסעיף האחורי.
תסמינים קליניים

חסימת הענף העולה של ה- MCA תביא לתמונה הקלינית הבאה: שיתוק בצד הנגדי של הגוף (פחות ברגליים), ירידה בתחושה בצד הנגדי של הגוף, אפזיה (ברוקה) במידה והפגיעה אירעה באונה השמאלית, לעיתים יש סטיית מבט או הפרעת בליעה.
חסימה של הענף היורד של MCA תביא לתמונה הקלינית הבאה: פגיעה בשדה הראיה מסוג המי-אנופסיה קונטרה-לטרלית הומונימית, אפזיה מסוג וורניקה ופגיעה באונה הפריאטלית. פגיעה באונה הפריאטלית יכולה לגרום לסימנים שונים כתלות בשאלה האם מדובר באונה הדומיננטית או האונה הלא דומיננטית של החולה- במידה וזוהי האונה הדומיננטית, הפגיעה נקראת גם תסמונת גרסטמן- מצב המאופין באגרפיה, אקלקוליה, חוסר יכולת להבדיל בין ימין ושמאל ולהבחין באצבעות. פעמים רבות מופיעה גם אפאזיה. במידה וזוהי האונה שאינה דומיננטית- הקליניקה תאופיין בהזנחת צד, בעיות מיקום במרחב, קושי למקם חפצים או בני אדם במפה, קושי להעתיק צורה או תבנית גאומטרית (אפרקסיה גאומטרית). תופעות של הכחשה או הזנחת צד, בפגיעה באונה לא דומיננטית פריאטלית, הן תופעות מוכרות ובעלות משמעות בהיבט השיקומי- למשל, אדם משותק, אשר מבקשים ממנו להרים יד והוא טוען שהיא בסדר גמור (מנגנון של denial) או מצב בו יש הזנחת צד- כאשר חצי הגוף הבריא מוציא את החלק החולה ממערכת החשיבה- למשל אדם מתגלח רק בצד אחד, אוכל רק מצד אחד בצלחת וכן הלאה.
חסימה של ענפים lenticulostriate תביא לתמונה של אפזיה, ירידה בתחושה בחצי גוף ושיתוק בחצי גוף (המיפרזיס)- כולל הרגל.
בפגיעה של MCA כולו ולעיתים בפגיעה בסעיף העליון בלבד, יש לעיתים סטיית מבט- סטיית מבט, פירושה כי הקורטקס מעורב (ולא רק הסאב-קורטקס). סטיית המבט נוצרת באופן שהעיניים שתיהן מסתכלות לכיוון הצד הפגוע במוח.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תת-יבשת

צילום לוויין של תת-היבשת ההודית
תת-יבשת היא מסה יבשתית גדולה, בעלת מאפיינים ברורים, המבדילים אותה מהשטחים האחרים ביבשת, ויוצרים חלוקה ברורה של היבשת המכילה אותה.
המילה המיודעת באנגלית (the subcontinent) מתייחסת לתת-היבשת ההודית. תת-היבשת ההודית מכילה את הודו, פקיסטן, בנגלדש, נפאל, בהוטן, וסרי-לנקה. ההגדרה היא ברורה למדי, ולמרות שתת-היבשת ההודית מכילה מגוון של סביבות אקולוגיות (מדבריות, יערות גשם ורכסי הרים), מגוון רב של דתות (הינדואיזם, בודהיזם, אסלאם, סיקים ועוד), וטיפוסים אתניים היא יוצרת אזור נבדל משאר אסיה מבחינה גאו-תרבותית.
המזרח התיכון הוא תת-יבשת תרבותית שרובה באסיה ומיעוטה באפריקה (מצרים) וב-אירופה (טורקיה), והיא נחשבת לאזור נבדל מבחינה גאו-תרבותית מאסיה, מאירופה ומאפריקה.
תת יבשת נוספת נמצאת בצפון אפריקה. מדינות המגרב (לוב, תוניסיה, אלג'יריה, מרוקו ומאוריטניה), הולכות ונתפסות בשנים האחרונות כמהוות תת-יבשת של אפריקה.
הגדרה נוספת היא של מסה יבשתית גדולה, שהיא קטנה מיבשת ממש, כמו גרינלנד.
תטא בעגלון

θ בעגלון הוא הכוכב השלישי בבהירותו בקבוצת הכוכבים עגלון עם בהירות נראית מדרגה 2.62 (אם לא מחשיבים את אל-נאת' שהיה בעבר חלק מהקבוצה, אך הועבר לקבוצת שור). הקו המחבר את θ בעגלון עם מנקלינן (β בעגלון) מצביע על כוכב הצפון.
תכונות

θ בעגלון הוא כוכב הסדרה הראשית לבן מסוג ספקטרלי A0 VpSi, שכן ספקטרום הקרינה שלו מראה על נוכחות חריגה בגודלה של צורן, כרום וברזל. מסתו מעט פחות מ-2.5 מסות שמש, רדיוסו כ-5.5 רדיוסי שמש, טמפרטורת פניו כ-10,000 קלווין והוא מאיר בעוצמה של פי 200 מעוצמת ההארה של השמש באור נראה ובערך פי 260 בתוספת הקרינה בתחום העל-סגול. בנוסף θ בעגלון פולט גם קרינת X חזקה מהרגיל לכוכב מסוגו. ככל הנראה הסיבה לקרינה זו, כמו גם הסיבה לשכיחות החריגה של יסודות מסוימים בשכבותיו החיצוניות, היא שדה מגנטי חזק שנוצר כתוצאה מסיבוב מהיר של הכוכב על צירו, שמגיע למהירות של כ-77 קילומטרים בשנייה, כך שהוא משלים סיבוב שלם ב-3 ימים, 14 שעות ו-50 דקות. השדה המגנטי אינו אחיד וגורם לכך שגם בהירותו של הכוכב אינה אחידה ולכן בהירותו משתנה במספר מאיות של דרגת בהירות במחזוריות זהה לזמן הסיבוב שלו, ובשל כך הוא מסווג כמשתנה α2 בכלבי ציד.
תכונות > θ בעגלון B

במרחק של כ-3.75 שניות קשת מ-θ בעגלון יש כוכב נוסף עמום יותר עם בהירות מדרגה 7.14 שנקרא θ בעגלון B. כוכב זה הוא כוכב הסדרה הראשית צהוב מסוג ספקטרלי G2 V, דומה לשמש, אך בהיר ממנה. מסתו מוערכת בכמסת שמש אחת ונראה שהוא מקיף את הכוכב הראשי במסלול קרוב למעגלי שרדיוסו כ-190 יחידות אסטרונומיות (יותר מפי 4 מהמרחק של פלוטו מהשמש) ובזמן הקפה של כ-740 שנים.
הערות שוליים

1 2 3 4  SIMBAD: θ Aurigae
1 2 3 4 5 6  P. North: Do Si stars undergo any rotational braking?, Astronomy & Astrophysics, vol. 334, p. 183 (1998)
1 2  T. W. Edwards: MK classification for visual binary components (as ADS 4566), The Astronomical Journal Vol. 81, No. 4, p. 246 (1976)
1 2  S. J. Adelman, H. Hensberge & W. van Rensbergen: General study of the apparently average magnetic AP star Theta Aurigae. I - Data and method, Astronomy & Astrophysics Supplement Series, vol. 57, p. 128 (1984)
↑  לפי סוג ספקטרלי
↑  J. B. Rice & W. H. Wehlau: The range of abundances of iron, chromium, and silicon over the surfaces of the CP stars Epsilon Ursae Majoris and Theta Aurigae, Astronomy & Astrophysics, vol. 246, no. 1, p. 195 (1991)
↑  C. Schröder & J. H. M. M. Schmitt : X-ray emission from A-type stars, Astronomy & Astrophysics, Vol. 475, Iss. 2, p. 677 (2007)
↑  General Catalogue of Variable Stars: θ Aurigae
תיאטרון ארג'נטינה

| --- | --- |

 מידע כללי
 סוג:  בית אופרה 
 על שם:  לארגו די טורה ארגנטינה 
 כתובת:  לרגו די טורה ארג'נטינה
 מיקום:  רומא
 מדינה:  מדינת האפיפיור, כיום באיטליה
 בעלים:  ספורצה-צ'זריני 
 הקמה ובנייה
 תקופת הבנייה:  1731–1732
 תאריך פתיחה רשמי:  31 בינואר 1732
 אדריכל:  ג'רולמו תאודולי 
 מידע טכני
 קיבולת:  720 מושבים
 קואורדינטות:  41°53′44″N 12°28′34″E﻿ / ﻿41.895555555556°N 12.476111111111°E﻿ / 41.895555555556; 12.476111111111
 אתר רשמי
  (למפת רומא מוגדלת) תיאטרון ארג'נטינה(למפת רומא רגילה) תיאטרון ארג'נטינה
 
תיאטרו ארג'נטינה (איטלקית:Teatro Argentina), הוא בית אופרה ותיאטרון הממוקם במתחם עתיקות ברומא שבאיטליה (מתחם הכולל את תיאטרון פומפיוס). בית האופרה הוא אחד העתיקים ברומא, נחנך ב-31 בינואר 1732 בהצגת האופרה "ברניצ'ה" (Berenice) מאת המלחין דומניקו סארו.
היסטוריה

המבנה נבנה בהזמנת משפחת ספורצה צ'זאריני ותוכנן בידי האדריכל ג'רולאמו תיאודולי. מבנה האודיטוריום הוא בצורה מסורתית של פרסה בגובה 6 קומות של תאי צפייה עשויים עץ. המבנה שופץ פעמים רבות.
היסטוריה > המאה ה-19

הדוכס פרנצ'סקו ספורצה-צ'זריני שניהל את תיאטרו ארג'נטינה בשנים 1815-1807 היה אוהב תיאטרון מושבע שצבר עד יום מותו חובות גדולים בעקבות חריגות תקציביות.
האירוע המפורסם ביותר שהתקיים בתיאטרון התרחש ב-20 בפברואר 1816:בכורת האופרה "הספר מסביליה" מאת ג'ואקינו רוסיני
התפאורה נחתמה על ידיאנג'לו טוזלי. הליהוק כלל את מנואל גרסיה  בתפקיד הרוזן אלמוויבה, גרטרודה ג'ורג'י-ריגטי  - רוזינה, לואיג'י זמבוני - פיגרו  - זנוביו ויטרלי - דון בזיליו, ברטולומאו בוטיצ'לי - ברטולו.
הצגת הבכורה נחשבה לכישלון, אולם בהצגות הבאות הרושם תוקן. 
בתיאטרו ארג'נטינה הוצגו בבכורה גם כמה אופרות של סאבריו מרקדנטה
ב-28 בינואר 1822התקיימה בו גם הצגת הבכורה של האופרה "זוראידה די גרנאדה" מאתדוניצטי עם הזמרים דומניקו דונצלי ולואיג'יה בוקאבדאטי. 
רק ב-1826 נגצרה בניית החזית של הבניין, יצירת האדריכל פייטרו הול. גם שתי אופרות מאת ורדי: "שני הפוסקארים" ב-1844 ו"קרב לניאנו" ב-1849  
בנוסף אירח האולם אופרות מצליחות מאת צ'ימרוזה דוניצטי ורסיטל מפורסם של פגניני בשנת 1827. בתחילת שנות ה-1850 כיכבה על במת התיאטרון רקדנית הבלט סופיה פואוקו.
היסטוריה > בתקופה העכשווית

ב-1944-1919 אף-על-פי שהוצגו בו יותר מופעי אופרה משל תיאטרון, במקום אירח הצגות בכורה של מחזות מאת פירנדלו, איבסן וגורקי. בחורף 1945-1944 שורה של מופעי אופרה התקיימו בו לכבוד הכוחות הבריטים והאמריקאיים. 
בשנות ה-1950 שימש המתחם להקלטות התזמורת סנטה צ'צ'יליה. 
השיפוץ האחרון של התיאטרון נערך על ידי פאולו פורטוגזי ב-1993.
אחרי 1994 הפך התיאטרון למושב ראשי של להקת התיאטרון של רומא או תיאטרו סטאבילה, בניהולו של מריו מרטונה (2001-1999). 
האולם מארח מופעי ספרות, מחזות וכן מופעי אופרה ומוזיקה סימפונית.
בבניין הוקם מוזיאון היסטורי של התיאטרון המאחסן ארכיוני תעודות וצילומים,פתוחים לביקורים מודרכים לקהל הרחב. 
החל מ-2022 "התיאטרון של רומא" הוכר כקרן. ב-2023 התיישב בבניין מועצת המנהלים החדשה שלה.
היסטוריה > בתקופה העכשווית > במדיה אמנותית אחרת

ברומן "הרוזן ממונטה קריסטו מאת אלכסנדר דיומא האב סצנה חשובה מתרחשת בתיאטרו ארג'נטינה בעת הצגה של האופרה "הפריזאית" מאת גאטנו דוניצטי.
מופע מוזיקה בתיאטרו ארג'נטינה - ציור מאת ג'ובאני פאולו פאניני, 1747
תרנגול הודו מבוית

תרנגולי הודו ברוסיה.
בשר ההודו.
תרנגול הודו מבוית הוא הזן המבוית של המין תרנגול הודו מצוי (Meleagris gallopavo) שבסוג תרנגול הודו.
תרנגול ההודו בוית באמריקה הצפונית בעת החדשה לפני 200–500 שנה בקירוב, כשבמרכז אמריקה הוא בוית כבר בשנת 2,000 לפנה"ס, כנראה על ידי המאיה. בניגוד לשמו, הוא כלל איננו מגיע מהודו, אליה חשבו שהגיעו מגלי אמריקה. באותו אופן הכינוי האנגלי "turkey" (באנגלית גם שמה של טורקיה), התפתח בשל בלבול בין תרנגול ההודו לבין הפנינייה, שמקורה באפריקה והיא נודעת כנראה לאנגלים דרך סוחרים טורקיים.
תרנגול ההודו בוית ומגודל בעיקר בשביל בשרו המשובח, ביציו ונוצותיו. התרנגול המבוית שונה ביותר מאביו הפראי. הוא גדול יותר ויכול להגיע לאורך 12–100 ס"מ למשקל 40 ק"ג - כמעט העוף הכי גדול מבין המעופפים. בגלל משקלם וכנפיהם הקצרות הם אינם יכולים לעוף בניגוד למין החי בטבע.
התרנגולים המבויתים הם בדרך כלל לבנים לגמרי או שחורים לגמרי למעט אזור החזה שיכול להיות מעט ירוק-חום מבריק או אדום. הראש קטן אדום עם פנים כחולות ומעל למקור ישנו דלדל.
תכולת החלבון והברזל בבשר הודו גדולה משל תרנגול הבית, ותכולת השומן קטנה יותר. הבשר נחשב משובח מאוד ותרנגול ההודו מגודל בחוות לצורך הבשר והחזה שלו תפוח מאוד לצורך כך.
ראו גם

רשימת זני תרנגולי הודו (אנ')
תרנגול הודו מצוי
פיטום אווזים
תמר ריפקינד

תמר ריפקינד (נולדה בשנת 1957), שחיינית עבר ישראלית, אלופת ישראל בשחייה.
ביוגרפיה

ריפקינד נולד וגדלה בקיבוץ כפר הנשיא והתאמנה בקבוצת השחייה של הפועל כפר הנשיא בהדרכת אדי נמינוב.
ביוגרפיה > 1970 > אלופת ישראל

באליפות ישראל בשחייה שנערכה בבת גלים בחיפה באוקטובר 1970 זכתה ריפקינד ב-4 מדליות, 1 זהב, 2 כסף ו-1 ארד. מדליית זהב, במשחה ל-800 מטר חופשי בתוצאה של 10:34.2 דקות, לפני מלכה קובץ מהפועל קריית טבעון (10:57.5 דקות) וענת וייס מברית מכבים עתיד (11:29.0 דקות). מדליות כסף, במשחה ל-200 מטר חופשי בתוצאה של 2:24.6 דקות, אחרי דורית זלץ מברית מכבים עתיד (2:23.8 דקות) ולפני ענת וייס (2:32.7 דקות) ובמשחה ל-400 מטר חופשי בתוצאה של 5:03.5 דקות, אחרי דורית זלץ (5:03.1 דקות) ולפני ענת וייס (5:18.7 דקות). מדליית ארד, במשחה ל-100 מטר חופשי בתוצאה של 1:08.8 דקות, אחרי זלץ (1:05.7 דקות) ווייס (1:07.9 דקות).
שבוע לאחר מכן, ניצחה ריפקינד בין הנשים וסיימה במקום השביעי הכללי בצליחת הכנרת התחרותית ה-11 בתוצאה של 2:30.07 שעות, לפני מנצחת הצליחה ה-10 דורית זלץ (2:40.06 שעות) ושלומית יעקובי מהפועל תל אביב (2:49.23 שעות).
ביוגרפיה > 1971 > כינוס הפועל

בתחרויות השחייה של כינוס הפועל התשיעי שנערכו במאי 1971 זכתה ריפקינד במדליית כסף במשחה ל-800 מטר חופשי בתוצאה של 10:44.4 דקות. נוסף לכך, היא סיימה במקום רביעי במשחה ל-400 מטר חופשי בתוצאה של 5:17.1 דקות.
בתחרות בינלאומית לנוער שנערכה בדרמשטט גרמניה ביולי אותה שנה זכתה ריפקינד במדליית זהב במשחה ל-400 מטר חופשי לגילאי 16 בתוצאה של 5:03.1 דקות. הייתה זו מדליית הזהב היחידה ששחיני הנוער של ישראל זכו בה.
בתחרות "שבע האומות" שנערכה ברמת גן באוגוסט אותה שנה סיימה ריפקינד במקום שישי במשחה ל-400 מטר חופשי בתוצאה של 5:02.2 דקות.
באליפות ישראל בשחייה שנערכה בבריכת בת גלים בחיפה באוקטובר אותה שנה זכתה ריפקינד בשתי מדליות ארד, במשחה ל-200 מטר חופשי בתוצאה של 2:32.9 דקות, אחרי דורית זלץ (2:21.7 דקות) ואילת יוטבת מהפועל העמקים (2:30.3 דקות) ובמשחה ל-400 מטר חופשי בתוצאה של 5:09.6 דקות, אחרי זלץ (5:01.4 דקות) ויוטבת (5:09.3 דקות).
הערות שוליים

↑  שלמה מוזר, בתום שני ימי אליפות ישראל בשחייה, דבר, 16 באוקטובר 1970
↑  שלמה מוזר, שיאיו של גרטל המתיקו מי המלח בבת גלים, דבר, 18 באוקטובר 1970
↑  אהרון להב, למברט מארה"ב ניצח בצליחה ה-11 בשיא חדש, דבר, 23 באוקטובר 1970
↑  מקוניקה הנחיל לשיאן ברטון הפסד מפתיע ב-400 מ'- 4:14.9 ד', דבר, 5 במאי 1971
↑  פרנק הקל חתר 100 מ' ב-53 שניות, דבר, 6 במאי 1971
↑  תמר ריפקינד ניצחה ב-400 מ' חתירה בתחרות בינלאומית גדולה בגרמניה, דבר, 13 ביולי 1971
↑  אהרן להב, ישראל שביעית (לפני איסלנד) בתחרות "שמונה האומות" בסקוטלנד, דבר, 30 ביולי 1972
↑  שלמה מוזר, תוצאות ירודות ביום הראשון לאליפות השחיה, דבר, 7 באוקטובר 1971
↑  שלמה מוזר, גרינשפן הפתיע את שטרן במשחה דרמטי ב-100 מ' פרפר, דבר, 8 באוקטובר 1971
תטולה

בביולוגיה, תְּטוּלָה היא כלל הביצים בהטלה אחת, לרוב של עופות, אך לפעמים גם של זוחלים, דו-חיים או חרקים. גודל התטולה משתנה בין המינים בשל השינויים הגנטיים והפיזיולוגיים, ואף בתוך המין עצמו, כתוצאה מבית הגידול, בריאות ותזונת הפרט, זמינות המזון המיועד לצאצאים, דחק (כמו מטורפים ואסונות טבע), תקופה בשנה, מרחק הנדידה וכו'. גודל התטולה עלול לשקף גם את אורח חייו של המין: מינים מאריכי חיים נוטים להטיל מספר קטן יותר של ביצים מאשר מינים קצרי חיים, ומינים החיים באזורים הטרופיים נוטים להטיל פחות ביצים מאשר מינים החיים באזורים בעלי אקלים ממוזג.
ישנם מינים המטילים יותר ביצים מאשר יוכלו לטפל בהן, כמו העגור האמריקאי, אשר מטיל שתי ביצים אך מטפל לרוב רק בגוזל אחד. ככל הנראה, תופעה זו נובעת ממאמץ קטן ביותר להטלת הביצה השנייה, וכ"ביטוח" מפני אובדן הביצה הראשונה.
ראו גם

שגר - מונח מקביל בעיקר אצל יונקים.
תיק ביצים
ביצה
דגירה
אבקוע
אפרוח
גוזל
פרחון
פגית
נימפה
רימה
זחל אמיתי
ראשן
עובר
לקריאה נוספת

Jetz W, Sekercioglu CH, Böhning-Gaese K (2008), "The Worldwide Variation in Avian Clutch Size across Species and Space", PLoS Biol 6(12): e303.
KULESZA, G. (1990), "An analysis of clutch-size in New World passerine birds", Ibis, 132: 407–422.
Lack, D. (1947), "The Significance of Clutch-size ", Ibis , 89: 302–352.
Lack, D. (1948), "The Significance of Clutch-size, Part III. — Some Interspecific Comparisons", Ibis, 90: 25–45.
Martin L. Cody, "A General Theory of Clutch Size", Evolution Vol. 20, No. 2 (Jun., 1966), pp. 174-184, Society for the Study of Evolution.
Martin, Thomas; et al. (2000), "Parental Care and Clutch Sizes in North and South American Birds", Science 287: 1482–1485.
Nancy Burley, "Clutch Overlap and Clutch Size: Alternative and Complementary Reproductive Tactics", The American Naturalist Vol. 115, No. 2 (Feb., 1980), pp. 223-246, The University of Chicago Press.
Samaš, P., Grim, T., Hauber, M. E., Cassey, P., Weidinger, K. and Evans, K. L. (2013), "Ecological predictors of reduced avian reproductive investment in the southern hemisphere", Ecography.
Sockman, K. W., Sharp, P. J. and Schwabl, H. (2006), "Orchestration of avian reproductive effort: an integration of the ultimate and proximate bases for flexibility in clutch size, incubation behaviour, and yolk androgen deposition", Biological Reviews, 81: 629–666.
Todd W. Arnold, Frank C. Rohwer and Terry Armstrong; "Egg Viability, Nest Predation, and the Adaptive Significance of Clutch Size in Prairie Ducks", The American Naturalist, Vol. 130, No. 5 (Nov., 1987), pp. 643-653, The University of Chicago Press.
הערות שוליים

1 2  GRIEBELER, E. M., CAPRANO, T. and BÖHNING-GAESE, K. (2010), "Evolution of avian clutch size along latitudinal gradients: do seasonality, nest predation or breeding season length matter?", Journal of Evolutionary Biology, 23: 888–901.
↑  Haywood, S., "Origin of evolutionary change in avian clutch size", Biological Reviews.
↑  Paul R. Ehrlich, David S. Dobkin, and Darryl Wheye; "Variation in Clutch Sizes", Birds of Stanford Essays, Stanford University.
↑  ZAMMUTO, R. M. 1986, "Life histories of birds: clutch size, longevity, and body mass among North American game birds", Canadian Journal of Zoology. 64: 2739-2749.
1 2  Paul R. Ehrlich, David S. Dobkin, and Darryl Wheye; "Average Clutch Size", Birds of Stanford Essays, Stanford University.
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
שנות ה-30 של המאה ה-3

שנות ה-30 של המאה ה-3 היו העשור הרביעי של המאה ה-3, החלו ב-1 בינואר 230 והסתיימו ב-31 בדצמבר 239.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

230 - ארדשיר הראשון מלך האימפריה הסאסאנית פולש לפרובינקיית מסופוטמיה של האימפריה הרומית; הקיסר הרומי אלכסנדר סוורוס פוצח במסע צבאי כנגד הפרסים
אירועים בולטים בעולם > מלחמה ופוליטיקה > אירועים פוליטיים משמעותיים

230 - הפטריארך קסטינוס יורש את הפטריארך קיריאקוס הראשון על הכס בביזנטיון
230 - אלכסנדר סוורוס מכריז על איחודן של הפרובינקיות מוקדון ותסליה
230 - האימפריה הרומית מטילה מסים חדשים שיסייעו לה להתמודד עם ההוצאות הגבוהות בתחום הביטחוני
230 - שאפור הראשון מקים את העיר פירוז שבור בבבל
21 בנובמבר 235 - אנטרוס נבחר לאפיפיור
235 - גירוש פונטיאנוס, האפיפיור, והיפוליטוס, מתנגדו העיקרי, מרומא לסרדיניה.
236 - האפיפיור פביאנוס יורש את האפיפיור אנטרוס
238 - שנת ששת הקיסרים. במהלך השנה שלטו ברומא 6 קיסרים:
מקסימינוס עד אפריל
גורדיאנוס הראשון - מרץ-אפריל
גורדיאנוס השני - מרץ-אפריל
בלבינוס - אפריל-יולי
פופיאנוס - אפריל-יולי
גורדיאנוס השלישי - החל מיולי
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
18 במרץ 235 - חיילים רומים, הזועמים על ותרנותו, רוצחים את הקיסר אלכסנדר סוורוס ואת אמו יוליה אוויטה ממאה ליד מיינץ ומעלים לשלטון את מקסימינוס במקומו
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
אישים בולטים > מנהיגי עולם בולטים

הקיסר הרומי אלכסנדר סוורוס
תת-ענק

תת-ענק הוא כוכב בהיר יותר מכוכבי הסדרה הראשית בעלי אותו ספקטרום, אך פחות בהיר מענקים. הגבולות בין כוכבים תת-ענקים ובין כוכבי הסדרה הראשית או כוכבים ענקים אינם חדים וישנם כוכבים שמסווגים כתת-ענקים בקטלוגים מסוימים בעוד בקטלוגים אחרים הם יסווגו אחרת.
התפתחות

כאשר כוכב הסדרה הראשית מכלה את המימן שבליבתו, מפסיקים תהליכי ההיתוך הגרעיני בהדרגה והכוח המאזן את כוח המשיכה העצמי של הכוכב יורד. כתוצאה מכך ליבת הכוכב, המכילה ברובה הליום, מתכווצת והלחץ והטמפרטורה שבה עולים. השכבות החיצוניות של הכוכב לעומת זה מתקררות, אך התכווצות הליבה משחררת אנרגיה גרוויטציונית, שמאטה את ההתקררות. כאשר הלחץ והטמפרטורה עולים בשכבות שמקיפות את הליבה ועדיין מכילות אחוז גבוה של מימן, מתחיל היתוך של מימן להליום בשכבות אלו, מסביב לליבה. תהליך זה מגדיל בהדרגה את ליבת ההליום ומרחיק כלפי חוץ את השכבה בה ממשיכים תהליכי ההיתוך של המימן ובעקבותיה מתרחבות השכבות החיצוניות של הכוכב עוד ובהירותו עולה. בשלב זה עוזב הכוכב את הסדרה הראשית והופך לתת-ענק. המשך התהליך יחד עם האטת תהליכי ההיתוך יביאו להתנפחות והתקררות השכבות החיצוניות של הכוכב עד שיהפוך לענק אדום או כתום.
תקופת הקיום של כוכב כתת-ענק תלויה במסתו. כוכב דמוי השמש יתקיים מאות מיליוני שנים כתת-ענק בעוד כוכבים מסיביים יותר עשויים להתקיים תקופה קצרה בהרבה של מיליוני שנים ואף פחות ממיליון שנים.
השמש צפויה לעזוב את הסדרה הראשית ולהפוך לתת-ענק בעוד כ-5 מיליארד שנים.
תמר קנרי

| תמר קנרי |
| --- | --- |
 תמר קנרי
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: צמחים וסקולריים
סדרה:: דקלאים
משפחה:: דקליים
סוג:: תמר (סוג)
מין:: תמר קנרי
שם מדעי
 Phoenix canariensis ‏Wildpret, 1882

תמר קנרי (שם מדעי: Phoenix canariensis) הוא מין ממשפחת הדקליים, קרוב משפחה של התמר המצוי. מוצאו של התמר הקנרי באיים הקנריים, והוא משמש כעץ נוי.
תיאור

עץ התמר הקנרי הוא דקל בגובה 10–20 מטר, המגיע לפעמים עד 40 מטרים. בעל עלים מנוצים, באורך 5–6 מטרים, עם 800–1000 עלעלים היוצאים מכל אחד מצידי השדרה. העלים בצבע ירוק, כהה יותר משל התמר המצוי,
הפרי צהוב-כתום בעל צורה אליפטית, עם בית גלעין באורך כ-2 סנטימטרים, המכיל גלעין אחד. הפרי אכיל, אך לא נחשב טעים ובדרך כלל לא משמש למאכל אדם.
פרי התמר הקנרי נאכל על ידי ציפורים ועטלפי פירות.
פירות
פרחים
גזע
גידול

לרוב נוהגים לגדל תמר קנרי באזורים בעלי אקלים ים-תיכוני, אך גם באזורים סובטרופיים אחרים.
בניגוד לעצים אחרים הנגזמים לשיפור המראה, לרוב אין גוזמים את התמר הקנרי.
שימושים

התמר הקנרי משמש כעץ נוי.
מלשד התמר מפיקים סירופ (Miel de palma).
שימושים > לנטילת ארבעת המינים

בעקבות מאמר של פרופ' יהודה פליקס המראה את שונות הדקל הקנרי מעץ תמר מצוי בטעם הפירות ועוד, נחלקו פוסקים האם הלולב של הדקל הקנרי כשר למצוות ארבעת המינים. לדעת הרב משה פיינשטיין הוא פסול, וכן לדעת הרב בן-ציון אבא-שאול. לעומת זאת לדעת הרב שלמה זלמן אוירבך וכן לדעת הרב עובדיה יוסף ניתן לברך עליו
הערות שוליים

↑  תמר קנרי באתר הרשימה האדומה של IUCN
↑  Morici,
Phoenix canariensis in the Wild, Principes, 42(2), 1998, pp. 85-89, 92-93
↑  תמר קנרי באתר "צמח השדה"
↑  אגרות משה, חלק ד' סימן קכג.
↑  אור לציון חלק ד' סימן לב.
↑  יביע אומר חלק ט' אורח חיים סימן סד.
נתנאל וואינה

סר נתנאל וואינה (באנגלית: Nathaniel Rahumaea Waena; נולד ב-1 בנובמבר 1945) הוא מושל איי שלמה לשעבר.
נכנס לתפקיד ב-7 ביולי 2004, לאחר שקיבל 27 מתוך 41 קולות של הפרלמנט. הוא החליף את המושל ג׳ון לאלפי (John Lapli) וסיים תפקידו ביולי 2009.
סמוך לאחר בחירתו זכה בתואר האבירות, וכן בצלב איי שלמה (CSI). כמו כן חבר במסדר מיכאל הקדוש וג'ורג' הקדוש ובמסדר על שם ג'ון הקדוש (KStJ).
שנות ה-30 של המאה ה-2

שנות ה-30 של המאה ה-2 היו העשור הרביעי של המאה ה-2, החלו ב-1 בינואר 130 והסתיימו ב-31 בדצמבר 139.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > סכסוכים לאומיים ואזוריים

132–135 - מרד בר כוכבא
132 - תחילת מרד בר כוכבא כנגד שלטון האימפריה הרומית.
135 - העיר ביתר נופלת בידי הרומאים ובא הקץ על מרד בר כוכבא. שנה לאחר סיומו של מרד בר כוכבא הוקמה איליה קפיטולינה על חורבותיה של ירושלים.
אירועים בולטים בעולם > מלחמה ופוליטיקה > אירועים פוליטיים משמעותיים

131 - יוצא צו של הקיסר אדריאנוס אשר אוסר על ביצוע ברית מילה בשטחי האימפריה הרומית. בנוסף, אדריאנוס הוציא צו שאסר על קריאה פומבית של התורה - עבירה שהעונש עליה הוא מוות, כמו כן אדריאנוס הוציא גם צווים האוסרים על שמירת שבת, לימוד תורה, והסמכת רבנים.
136 - היגינוס יורש את טלספורוס על כס האפיפיור.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
132 - הסייסמוגרף מומצא על ידי הסיני ז'אנג הנג
תרבות פופולרית

פרק זה לוקה בחסר. אנא תרמו לוויקיפדיה ו.
תרבות פופולרית > אדריכלות

131 - מקדש בעל שמין נבנה בתדמור.
132 - השלמת בנייתו של מקדש זאוס האולימפי שבאתונה
132 - תחילת בנייתו של קבר הדריאנוס ברומא, הידוע כיום כטירת סנטאנג'לו
אישים בולטים

פרק זה לוקה בחסר. אנא תרמו לוויקיפדיה ו.
אישים בולטים > מנהיגי עולם בולטים

הקמתה של איליה קפיטולינה על חורבותיה של ירושלים
מקדש בעל שמין נבנה בתדמור
תפוחי אדמה דוכסית

| --- | --- |

 
 מאכלים
 סוג:  מנה על בסיס תפוח אדמה 
 מוצא:  צרפת 
 מרכיבים עיקריים:  מחית תפוחי אדמה 
 
תפוחי אדמה דוכסית (בצרפתית: Pommes duchesse) מורכבים ממחית תפוחי אדמה, חלמון ביצה וחמאה, שמועברים משקית זילוף או מעוצבים בעבודת יד לצורות שונות אשר נאפות בתנור בטמפרטורה גבוהה עד להזהבה. הם בדרך כלל מתובלים בדומה לפירה עם, למשל, מלח, פלפל שחור ואגוז מוסקט. המנה היא פריט קלאסי של המטבח הצרפתי, ונמצאת בספרי בישול צרפתיים היסטוריים.